b'\n_START_ARTICLE_\nTrenul vie\xc8\x9bii\n_START_SECTION_\nSubiectul\n_START_PARAGRAPH_\nLocuitorii unui sat din Europa de Est ocupat\xc4\x83 de germani hot\xc4\x83r\xc4\x83sc s\xc4\x83 se deporteze singuri, \xc3\xaenainte ca nazi\xc8\x99tii s\xc4\x83 fac\xc4\x83 acest lucru. Destina\xc8\x9bia este Israelul. Trenul vie\xc8\x9bii este un Rail-Movie prin care na\xc8\x9bional-socialismul este luat \xc3\xaen der\xc3\xa2dere, f\xc4\x83r\xc4\x83 a bagateliza genocidul._NEWLINE_\xc3\x8en 1941 solda\xc8\x9bii nazi\xc8\x99ti au deportat sate \xc3\xaentregi de evrei. M\xc4\x83sc\xc4\x83riciul satului, Schlomo, \xc3\xae\xc8\x99i d\xc4\x83 primul seama c\xc4\x83 \xc3\xaen cur\xc3\xa2nd va veni vremea ca \xc8\x99i mica lui comunitate s\xc4\x83 fie deportat\xc4\x83. Sfatul b\xc4\x83tr\xc3\xa2nilor se reune\xc8\x99te de urgen\xc8\x9b\xc4\x83 \xc8\x99i hot\xc4\x83r\xc4\x83\xc8\x99te s\xc4\x83 pre\xc3\xaent\xc3\xa2mpine ac\xc8\x9biunea nem\xc8\x9bilor cu propriul lor tren de deporta\xc8\x9bi care se va deplasa \xc3\xaenspre Israel, \xc8\x99i nu \xc3\xaenspre lag\xc4\x83rul de concentrare. Locuitorii sunt \xc3\xaemp\xc4\x83r\xc8\x9bi\xc8\x9bi, f\xc4\x83r\xc4\x83 a se putea opune, \xc3\xaen prizonieri \xc8\x99i solda\xc8\x9bi nazi\xc8\x99ti. Ultimii au fost nevoi\xc8\x9bi s\xc4\x83 \xc3\xaenve\xc8\x9be mai \xc3\xaent\xc3\xa2i s\xc4\x83 vorbeasc\xc4\x83 corect limba german\xc4\x83. Ca profesor cu experien\xc8\x9b\xc4\x83, Schmecht reu\xc8\x99e\xc8\x99te s\xc4\x83-i \xc3\xaenve\xc8\x9be pe voluntarii f\xc4\x83r\xc4\x83 voin\xc8\x9b\xc4\x83 s\xc4\x83 pronun\xc8\x9be corect \xc8\x99i cu \xc8\x9b\xc4\x83c\xc4\x83nit german._NEWLINE_Se \xc3\xaempart sarcinile, unii se vor travesti \xc3\xaen nazi\xc8\x99ti, al\xc8\x9bii \xc3\xaen deporta\xc8\x9bi, al\xc8\x9bii se vor ocupa de croirea uniformelor naziste, al\xc8\x9bii de g\xc4\x83sirea \xc8\x99i repararea trenului. Dup\xc4\x83 ce trenul este cump\xc4\x83rat, reparat, \xc3\xaempodobit cu svastici, se porne\xc8\x99te \xc3\xaen marea c\xc4\x83l\xc4\x83torie. Drumul nu este lipsit de aventuri: nu numai solda\xc8\x9bii germani sunt ne\xc3\xaencrez\xc4\x83tori, ci \xc8\x99i lupt\xc4\x83torii din rezisten\xc8\x9ba na\xc8\x9bional\xc4\x83 fac ca situa\xc8\x9bia s\xc4\x83 fie mai mult dec\xc3\xa2t periculoas\xc4\x83. Apoi izbucne\xc8\x99te \xc3\xaen tren comunismul. Tematica extermin\xc4\x83rii evreilor a fost preluat\xc4\x83 \xc3\xaentr-un mod inteligent, sensibil \xc8\x99i comic._NEWLINE_Filmul este plin de momente comice \xc8\x99i suprarealiste care abordeaz\xc4\x83 dificila tem\xc4\x83 a Holocaustului \xc8\x99i a nazismului \xc3\xaentr-o lumin\xc4\x83 neobi\xc8\x99nuit\xc4\x83, dar profund\xc4\x83._NEWLINE_Asem\xc4\x83narea cu filmul lui Roberto Benigni, \xe2\x80\x9eVia\xc8\x9ba este frumoas\xc4\x83\xe2\x80\x9d nu intimideaz\xc4\x83 filmul lui Radu Mih\xc4\x83ileanu. Filmul a fost distins printre altele cu premiul publicului \xc3\xaen 1999 la Sundance Film Festival, premiul pentru cel mai bun debut la Festivalul de Film de la Vene\xc8\x9bia \xc3\xaen 1998, pentru cel mai bun film str\xc4\x83in la Premiile Societ\xc4\x83\xc8\x9bii criticilor de film de la Las Vegas \xc3\xaen 2000 \xc8\x99i premiul publicului la Festivalul de film de la Cottbus din 1998.'